open-index/open-wikipedia-markdown huggingface dataset:
They Will Return

**They Will Return** on Kalmahin toinen albumi, joka julkaistiin vuonna 2002. Kokoonpano poikkesi edellisen albumiin verrattuna siten, että Petri Sankalan tilalle tuli Janne Kusmin ja Altti Vetäläisen tilalle Timo Lehtinen.

## Kappaleet
#
#
#
#
#
#
#
#
#

## Kokoonpano
* Pekka Kokko – laulu, kitara
* Antti Kokko – soolokitara
* Janne Kusmin – rummut
* Timo Lehtinen – basso
* Pasi Hiltula – koskettimet

### Vierailevat muusikot
* Mikko "Deep Throat" Talala – taustalaulu

### Tuotanto
* Ahti Kortelainen – tuottaja, äänittäjä, miksaaja
* Mika Jussila – masteroija
* Juha Vuorma – grafiikka
* Auvo Tuomaala – valokuvat

## Arvostelut
* Allmusic: 
* Sputnikmusic: 

## Lähteet

## Aiheesta muualla
* 
*
Masiela Lusha

**Masiela Lusha** (s. 23. lokakuuta 1985) on näyttelijä. Hän syntyi Tiranassa, Albaniassa, ja ennätti asua Unkarissa sekä Itävallassa ennen asettumistaan Yhdysvaltoihin seitsemänvuotiaana. 

Lusha on esiintynyt muun muassa perheen tyttären Carmen Lopezin roolissa komediasarjassa *[[George Lopez (televisiosarja)|George Lopez]]* (2002–2007). Hän on kaksinkertainen Young Artist Award -voittaja. Hän on esiintynyt myös elokuvissa. 

Tyystin pääasiallisen alansa ulkopuolella Lusha on julkaissut runoja ja perustanut hyväntekeväisyysjärjestön.

## Aiheesta muualla

* Virallinen sivusto  
*
Luis Armand Garcia

**Luis Armand Garcia** (s. 9. maaliskuuta 1992) on yhdysvaltalainen näyttelijä. Hänet tunnetaan perheen pojan Max Lopezin roolista komediasarjassa *[[George Lopez]]* (2002–2007).

Garcia syntyi Illinoisissa, mutta muutti uransa edetessä Los Angelesiin, Kaliforniaan. Hän sai vuonna 2003 Young Artist Award -ehdokkuuden.

## Aiheesta muualla
*
Luettelo Turmion Kätilöiden kappaleista

Tämä on **luettelo [[industrial metal]] -[[yhtye]] [[Turmion Kätilöt|Turmion Kätilöiden]] kappaleista**. Kappaleita voi järjestää raidan, kappaleen nimen, kappaleen keston, levyn tai julkaisuvuoden mukaan. Luettelossa raidan numero on sen mukaan, kuinka mones kappale on albumilla, ellei kappaletta ole julkaistu vain singlenä.
44 (luku)

**44** (**neljäkymmentäneljä**) on luonnollinen luku, jota edeltää luku 43 ja seuraa luku 45.

## Matematiikassa
* 44 on yhdistetty luku.
* 44 on vajaa luku.
* 44 kuuluu tribonaccin lukujonoon.
* 44 on onnellinen luku.
* 44 on oktaedriluku.
* 44 kuuluu O’Halloranin lukuihin, koska se on parillinen mutta ei voi olla sellaisen suorakulmaisen särmiön, jonka sivujen pituudet ovat kokonaislukuja, pinta-ala.
* 44 esiintyy kahdessa jaottomassa Pythagoraan kolmikossa:  ja .
* Pienimmän Eulerin tiilen lyhimmän särmän pituus on 44.

## Luonnontieteissä
* Ruteniumin järjestysluku jaksollisessa järjestelmässä on 44.
* Kalsium-44 on kalsiumin vakaa isotooppi.
* Seleeni-78 on seleenin vakaa isotooppi, jonka neutroniluku on 44.
* Bromi-79 on bromin vakaa ja luonnossa yleisin isotooppi. Sen neutroniluku on 44.
* Krypton-80 on kryptonin vakaa isotooppi, jonka neutroniluku on 44.

## Aseissa
* Sturmgewehr 44 oli saksalainen rynnäkkökivääri.
* Konepistooli m/44 oli suomalainen konepistooli.
* .44 Magnum on patruuna, jota mm. Likaisen Harryn Smith & Wesson Model 29 -revolveri käyttää.

## Muissa yhteyksissä
* 44 on Ison-Britannian kansainvälinen suuntanumero.
* Barack Obama oli Yhdysvaltojen 44. presidentti.
* Wyoming oli 44. Yhdysvaltoihin liittynyt osavaltio.
* Hanukan aikana hanukia-kynttelikköön sytytetään yhteensä 44 kynttilää.
* Lewis Hamiltonin Formula 1 -auton numero on 44.
* Eurooppatie E44 kulkee Ranskan ja Saksan välillä.
* Kantatie 44 kulkee Sastamalan ja Kauhajoen välillä.

## Lähteet
Seamus Davey-Fitzpatrick

**Seamus Liam Davey-Fitzpatrick** (s. 29. joulukuuta 1998 New York City) on yhdysvaltalainen näyttelijä. Hän syntyi New Yorkissa James Fitzpatrickin ja Marty Daveyn ainoaksi lapseksi.

Davey-Fitzpatrick sai Young Artist -palkintoehdokkuuden Damien Thornin roolista vuoden 2006 elokuvassa *[[The Omen (vuoden 2006 elokuva)|The Omen]]*.

## Aiheesta muualla
*
Al Stewart (jääkiekkoilija)

**Alan Stewart** (s. 31. tammikuuta 1964 Fort St. John, Brittiläinen Kolumbia, Kanada) on entinen kanadalainen jääkiekkoilija. Hän pelasi NHL:ssä New Jersey Devilsissä ja Boston Bruinsissa kuudella kaudella yhteensä 64 ottelua tappelijana.

## Ura
Stewart pelasi juniorijääkiekkoa WHL:n Prince Albert Raidersissa. New Jersey Devils  varaustilaisuuden loppuvaiheessa. Stewartin olisi voinut varata jo vuotta aiemmin, mutta kesällä 1982 hän ei ollut riittävän kiinnostava. Seuraavalla kaudella Stewart pelasi vielä Prince Albertissa, jossa hän teki edelleen voimassa olevan WHL:n ennätyksen tekemällä kaudella 14 alivoimamaalia. WHL-kauden päätyttyä keväällä 1984 hän siirtyi AHL:n Maine Marinersiin, joka oli New Jersey Devilsin farmijoukkue. Mariners eteni AHL:n loppuotteluun asti ja Stewart oli mukana voittamassa AHL:n mestaruutta.

Stewart jatkoi uraansa kaudella 1984–1985 Marinersissa. Ensimmäisen kerran hän pääsi pelaamaan NHL:ssä tammikuussa 1986 ja tappeli heti ensimmäisen erän puolivälissä Rick Tocchetin kanssa. Kolmen seuraavan kauden aikana Stewart pelasi suurimmaksi osaksi New Jerseyn farmijoukkueissa, pelaten NHL:ssä yhteensä vain 14 peliä. 

Syyskuussa 1987 Stewart sai tyrän New Jerseyn harjoitusleirillä. Tyrä leikattiin lokakuun lopulla, mutta Stewart ei pelannut alkukaudesta. Syyskuussa 1989 Stewartin jalka murtui neljästä kohtaa harjoitusleirillä. Jalka oli kipsissä tammikuuhun asti, mutta pelaamaan Stewart pääsi vasta huhtikuussa 1990 farmijoukkue Utica Devilsin viimeisessä pelissä.

## Uran loppu
Kaudella 1990–1991 Stewart teki lopullisen läpimurron NHL:ään pelaten 41 peliä New Jerseyn 64:tä ensimmäisestä ottelusta. Stewart lopetti kuitenkin yllättäen uransa kesken kauden 26. helmikuuta. Syyksi hän ilmoitti, ettei enää pitänyt jääkiekon pelaamisesta. Lopetuspäätös kesti kaksi viikkoa, sillä 12. maaliskuuta Stewart ilmoitti haluavansa taas pelata ja hänet lähetettiin loppukaudeksi farmijoukkueeseen.

Seuraavan kauden Stewart aloitti New Jerseyssä, mutta hänet myytiin yhden pelin jälkeen lokakuussa 1991 Boston Bruinsiin. Stewart lopetti yllättäen uransa toisen kerran 12 päivää kaupan jälkeen, pelattuaan vain neljä peliä Bostonissa. Lopettamispäätöksen syyksi Stewart kertoi "psykologiset ongelmat ja tyytymättömyyden tappelijan rooliinsa". 

Lopettamisen jälkeen kesällä 1992 Stewart oli töissä huoltoasemalla. Lokakuussa 1992 hän pyörsi lopettamispäätöksensä ja solmi sopimuksen Winnipeg Jetsin kanssa. Stewart pelasi kuitenkin koko kauden Winnipegin farmijoukkue Moncton Hawksissa ja kauden päätteeksi Stewart lopetti uransa kolmannen kerran.

Stewart kärsi alkoholismista uransa aikana.

## Tilastot

## Lähteet
*
*

### Viitteet
Leonardo AW119

**Leonardo AW119** *Koala* (aiemmin **AgustaWestland AW119**) on Leonardon valmistama yksimoottorinen kuljetushelikopteri. Malli on suunniteltu Agusta A109:n pohjalta, mutta se on varustettu siitä poiketen vain yhdellä moottorilla.

## Käyttö Suomessa
Rajavartiolaitoksen Vartiolentolaivueella on vuodesta 2011 ollut käytössään neljä Koalaa.

## Tekniset tiedot

## Lähteet

## Aiheesta muualla
Elli Suokas

**Elli Suokas** (oik. **Suokas-Steinback**, 1895 Viipuri &ndash; 1931) oli amerikansuomalainen laulaja. Hän oli vuoteen 1923 asti ainoa levyttänyt amerikansuomalainen naislaulaja. Suokkaan ura alkoi Suomessa Suomalaisessa Oopperassa ja hän piti myös konsertteja eri puolilla Suomea. Alkuvuoden 1915 aikana hän opiskeli Tukholmassa Adelaide von Skilondzin oppilaana. Loppuvuonna 1915 konserttimatkalla Yhdysvaltoihin hän jäi maahan ja avioitui amerikannorjalaisen Steinbackin kanssa. 

Suokas levytti vuosina 1916&ndash;1920 yli 30 levypuolta Columbia- ja Victor-merkeille. Levyuransa jälkeen hän muutti Michiganiin, jossa hänen tiedetään esiintyneen satunnaisesti.

## Levytykset
Ajankohta ilmaisee levytysession ajankohdan. Kaikki äänitykset tehtiin New Yorkissa. 

### 23.6.1916
* Ainoa olen talon tyttö
* En voi sua unhoittaa
* Käen kukkuessa (Victor-versio)
* Pai pai paitaressu (Victor-versio)
* Tipu tipu kuuleppas
* Tuuti mun vauvani

### 27.6.1916
* Ei taivahan alla
* Metsän puita tuuli tuudittaa
* Syystunnelma
* Taivas on sininen ja valkoinen (Victor-versio)

### 13.9.1916
* Joululaulu ("Ja neitsyt pikku poijuttansa...")
* Kyyhkynen kylpee
* Oi sinä korkia kuningasten kuningas
* Rida ranka
* Sydämestäni rakastan

### .1.1917
* Laulu Lapista
* Pai, pai, paitaressu (Columbialle)
* Sureva ("Taivas on sininen ja valkoinen", Columbialle)
* Talon tyttö

### 26.4.1917
* Des Glockenthürmers Töchterlein

### 7.6.1917
* Isänmaalle
* Laps Suomen

### 12.6.1917
* Balladi "Kaarle Kuninkaan metsästyksestä" 
* Hymni Suomelle

### 21.6.1917
* Irmelin Rose
* Tiroler sind lustig
* Varpunen

### .6.1917
* Erkki paimen
* Käen kukkuessa (Columbialle)
* Mirjamin laulu
* Varpunen jouluaamuna

### 9.8.1917
* Rannalla istuja
* Schweizerland

### 26.12.1917
* Iloa ja surua
* Kullan ylistys

### .9.1920
* Hei, henttuni sinisillä silmillä
* Laulu tulipunaisesta kukasta
* Lintuselle
* Venehessä vetten päällä
(viimeinen sessio julkaistiin Elli Suokas-Steinback nimellä)

## Lähteet
Solefald

**Solefald** on vuonna 1994 perustettu Oslosta, Norjasta kotoisin oleva kahden miehen avant-garde metal -yhtye. Yhtye on tullut tunnetuksi hyvin kokeellisesta ja progressiivisesta musiikistaan, jossa on vaikutteita monista musiikin eri lajeista, mutta black metal on ollut aina pysyvä elementti heidän tuotannossaan. Bändi on julkaissut tähän mennessä kuusi studioalbumia, joista kaksi uusinta ovat vahvasti kallellaan viikinkimetalliin. Yhtye nauttii suurta arvostusta etenkin avant-garde metal -piireissä. Molemmat jäsenet ovat olleet mukana myös muissa yhtyeissä; Jakhelln on Sturmgeistin johtohahmo ja hänellä on myös oma avantgarde/industrial -projekti G.U.T.. Nedland soittaa Borknagarissa koskettimia ja laulaa Age of Silencessä. Sana "solefald" on norjaa ja tarkoittaa auringonlaskua.

## Jäsenet
* Cornelius Jakhelln – laulu, kitara, basso
* Lars Nedland – puhdas laulu, rummut, syntetisaattori

## Diskografia
### Studioalbumit
* 
* 
* 
* 
* 
* 
* 
* 
* 

### Kokoelma-albumit
* 

### Demot
* 

## Aiheesta muualla
* Cornelius Jakhellnin kotisivut
* 
*
Hanna Maron

**Hanna Maron** (; 22. marraskuuta 1923 Berliini, Saksa – 30. toukokuuta 2014 Tel Aviv, Israel) oli israelilainen näyttelijä. Hän syntyi Berliinissä, mutta muutti perheineen Palestiinaan natsipuolueen astuttua Saksassa valtaan vuonna 1933. 

Jo lapsena esiintymisen aloittanut Maron oli Tel Avivissa Cameri-teatterin tähtenä. Hänet muistetaan muun muassa musikaalista *Hello, Dolly!*, mutta hän esiintyi myös elokuvissa ja televisiossa. Hän sai vuonna 1973 Israel-palkinnon.

Vuonna 1970 palestiinalaiskapinalliset heittivät kranaatin kohti lentokonetta, jossa Maron oli matkustajana. Näyttelijä haavoittui, ja hänen jalkansa jouduttiin amputoimaan. Tapaus ei kuitenkaan koitunut uran lopuksi.

## Lähteet

## Aiheesta muualla
*
Jimmy Lydon

**James "Jimmy" Lydon** (30. toukokuuta 1923 – 9. maaliskuuta 2022) oli yhdysvaltalainen näyttelijä. Hän debytoi Broadway-teatterissa vuonna 1937 ja alkoi pian saada elokuvaroolejakin. Eräs varhainen osa oli nimirooli *Tom Brownin kouluvuosissa* (1940).

1940-luvun alkupuolella Lydon saavutti mainetta myös Henry Aldrich -elokuvista. Vuonna 1948 hän esiintyi James Cagneyn tähdittämässä elokuvassa *Vain yksi vuorokausi*. 

Lydon työskenteli televisiossakin – paitsi näyttelijänä, myös ohjaajana, tuottajana ja käsikirjoittajana.

## Lähteet

## Aiheesta muualla
*
Vonette Dixon

**Vonette Dixon** (s. 26. marraskuuta 1975) on jamaikalainen pika-aitajuoksija.

Dixon osallistui ensimmäisen kerran arvokilpailuihin Edmontonin MM-kisoissa 2001, jossa hän sijoittui kahdeksanneksi. Hän voitti Kansainyhteisön kisoista 2002 hopeaa ajalla 12,83. Pariisin MM-kisoissa seuraavana vuonna hän juoksi yhdeksänneksi. Helsingin MM-kisoissa 2005 hän karsiutui välierissä ajalla 13,08, mutta seuraavissa MM-kilpailuissa Osakassa 2007 hän sijoittui seitsemänneksi ajalla 12,64. Myöhemmin samana vuonna hän juoksi Stuttgartin  viidenneksi. Pekingin olympialaisissa 2008 hän jäi välieriin. Dohan sisäratojen MM-kisoissa 2010 hän oli kuudes 60 metrin aitajuoksussa. Seuraavan vuoden Daegun MM-kilpailuissa hän karsiutui välierissä.

## Ennätykset
* 100 metrin juoksu: 11,47 (2000)
* 100 metrin aitajuoksu: 12,64 (2007)

## Lähteet
*
Kampelakalat

**Kampelakalat** (Pleuronectoidei) on piikkimakrillikaloihin kuuluva alalahko, johon kuuluu noin 680 lajia. Nämä jaetaan 17 heimoon, joskin joissan lähteissä siimaeviä ei lueta tähän alalahkoon.

Aikuiset kampelakalat ovat merenpohjalla makaavia ja liikkuvia pohjakaloja. Niiden ruumis on litteä ja epäsymmetrinen; molemmat silmät ovat samalla puolella päätä. Kuoriutuessaan munasta kampelanpoikaset ovat kuitenkin normaalisti vielä kaksikylkisesti symmetrisiä, pystyssä uivia kaloja. Yleensä alle parisenttisenä ne kokevat muodonmuutoksen, jossa mm. toinen silmä vaeltaa kallon toiselle puolelle, ja kala asettuu pohjaelämään.

Yksi suurimmista kampelakaloista on ruijanpallas, joka voi kasvaa kaksi metriä pitkäksi ja painaa yli 300 kiloa. Pienimmät kampelakalat jäävät noin kymmenen senttimetrin pituisiksi.

Monet oikeasilmäkampelat-heimon kampelakalat ovat merkittäviä ruokakaloja, samoin jossain määrin jotkut merianturat ja vasensilmäkampelat.

Itämeressä Suomen vesillä esiintyy säännöllisesti kaksi kampelalajia, kampela (*Platichthys flesus*) ja piikkikampela (*Psetta maxima*). Vain muutaman kerran on tavattu satunnaislajeja punakampelaa (*Pleuronectes platessa*), hietakampelaa (*Limanda limanda*) ja silokampelaa (*Scophthalmus rhombus*).

## Lähteet
*
*Nelson, J.S. (2006) *Fishes of the World*, 4th edition. Wiley.
*

## Viitteet

## Aiheesta muualla
*
Joe Maross

**Joseph R. ”Joe” Maross** (7. helmikuuta 1923 Barnesboro, Pennsylvania – 7. marraskuuta 2009) oli yhdysvaltalainen näyttelijä. Hän esiintyi uransa aikana muiden muassa elokuvissa *Aja ääneti, aja syvällä* (*Run Silent Run Deep*, Wise, 1958) ja *[[Huijarisaarnaaja]]* (*Elmer Gantry*, Brooks, 1960). 

Maross tuli lisäksi tunnetuksi vierailevista esiintymisistään lukuisissa televisiosarjoissa.

## Lähteet

## Aiheesta muualla
*
Axel Fredrik Londen

**Axel Fredrik Londén** (5. elokuuta 1859 Hamina – 8. syyskuuta 1928 Helsinki) oli suomalainen liikejuristi, liikemies ja kilpa-ampuja.

Londénin vanhemmat olivat Ruokolahden kirkkoherra, lääninrovasti Karl Fredrik Londén (1815–1890) ja Emilia Nordenstreng. Hän pääsi ylioppilaaksi 1878 Helsingin ruotsalaisesta normaalilyseosta ja suoritti Helsingin yliopistossa yleisen oikeustutkinnon ja tuomarintutkinnon vuonna 1886. Londén sai varatuomarin arvon 1889. Hän toimi maataloushallituksen ja prokuraattorintoimituskunnan kanslistina 1893–1902 ja sen jälkeen hän oli liikemiehenä Helsingissä.

Londén voitti pronssia vuoden 1912 kesäolympialaisissa hirviammunnan kertalaukauksen joukkuekilpailussa. Samoissa kisoissa hän oli 18:s henkilökohtaisessa kilpailussa. Vuoden 1908 kesäolympialaisissa hän karsiutui jatkosta. 
Londén oli Suomen Olympiakomitean ensimmäisen hallituksen jäsen 1907-1908 ja 1911-1913. Hän myös julkaisi 1923-1924 kaksiosaisen kokoelman *Eräretkillä Pohjolassa*.

## Teoksia
Nimellä *Ax. Fr. Londén*:
* *Skildringar och rön från nordiska jakter 1-2*. Schildt, Helsingfors 1922, suomeksi nimellä *Kuvauksia ja kokemuksia eräretkiltä Pohjolassa* ; suomentaneet Kalle Väänänen ja Oskari Väänänen. Gummerus 1923-1924, 2. uud. painos nimellä *Eräretkiä Pohjolassa*. Metsäkustannus, Helsinki 2013
* *Trogna jaktkamrater : bilder ur hundars liv*. Schildt, Helsingfors 1926

## Lähteet

* 
* Olympians from Finland 

### Viitteet
Yhdyskiduskalat

**Yhdyskiduskalat** (Synbranchiformes) on viuhkaeväisten kalojen lahko. Siihen kuuluu noin 100 lajia, jotka jaetaan neljään heimoon. Kolme lajia elää murtovedessä, muut tropiikin ja subtropiikin makeissa vesissä. Lahkoon on aiemmin viitattu myös nimellä *suoankeriaat*.

## Lähteet
Sébastien Fournier

**Sébastien Fournier** (s. 27. kesäkuuta 1971) on sveitsiläinen entinen jalkapalloilija. Hän pelasi urallaan muun muassa FC Sionissa, Vfb Stuttgartissa ja Servette Genevassa. Maajoukkueessa oli arvokisoissa mukana 1994 MM-kilpailuissa ja 1996 EM-kilpailuissa.
Universitas 21

**Universitas 21**  on kahdenkymmenenyhden tutkimuspainotteisen yliopiston verkosto. Se on perustettu 1997. Jäseniä on englanninkielisistä maista, Aasian talousmahdeista sekä Ruotsista. 

## Jäseniä
### Euroopassa
* Lundin yliopisto, Ruotsi
* Glasgow'n yliopisto  
* Birminghamin yliopisto 
* Dublin
* Edinburgh
* Nottingham
### Aasiassa
* National University of Singapore  
* Pekingin yliopisto
* Wasedan yliopisto, Tokio, Japani (eri asia kuin Tokion yliopisto)  
* Shangai
* Delhi
* Hongkong

### Pohjois-Amerikassa
* McGill-yliopisto, Montreal, Kanada
* Monterreyn yliopisto, Meksiko
* Vancouver
* Virginia

### Australiassa ja Oseaniassa
* Melbournen yliopisto
* Queenslandin yliopisto, Brisbane
* New South Walesin yliopisto, Sydney
*Aucklandin yliopisto, Auckland, Uusi Seelanti

## Lähteet
Gootti-linja

**Gootti-linja** (, ), myöhemmin **Vihreä linja** (), oli Saksan Italiaan sijoitetun armeijan länsirannikon Pisasta Apenniinien niemimaan yli itärannikon Riminiin ulottunut puolustuslinja Pohjois-Italiassa toisen maailmansodan loppuvaiheessa.

Sotamarsalkka Albert Kesselringin johtama Saksan armeija vetäytyi taistellen Harold Alexanderin johtamien liittoutuneiden edeltä ja muodosti useita puolustuslinjoja. Gootti-linjalle annettiin antiikin historiaan viittaava nimi saksalaisten taistelutahdon kohottamiseksi. Adolf Hitler pelkäsi kuitenkin Anzion maihinnousun kaltaista hyökkäystä joukkojen selustaan ja antoi käskyn, jonka mukaan puolustuslinjan nimi on vaihdettava neutraalimpaan. Näin liittoutuneet puolestaan eivät voisi antaa mahdolliselle voittoisalle taistelulleen omaa taistelutahtoaan kohottavaa nimeä. Kesselring nimesi linjan uudelleen Vihreäksi linjaksi.

Liittoutuneet läpäisivät puolustuslinjan syksyllä 1944, mutta saksalaiset onnistuivat jälleen vetäytymään hyvässä järjestyksessä eivätkä liittoutuneet saavuttaneet alueella ratkaisevaa läpimurtoa ennen vuoden 1945 kevätoffensiivia. 

## Aiheesta muualla

* Canada at War: The Gothic Line  
* The Battle of Rimini  
* The Gothic Line and the Operation Olive 
* Gothic Line and PO Valley Campaign  
* Commemoration of the National Historic Significance of the Breaching of the Gothic Line  
* Gotica Toscana   
* Valokuvia Gootti-linjalta   
* La Città Invisibile
The Melancholy Collection

**The Melancholy Collection** on punk rock -yhtye Millencolinin ensimmäinen kokoelma-albumi, joka julkaistiin vuonna 1999. Albumin sisältö koostuu pääasiassa yhtyeen kahdesta ensimmäisestä EP:stä ja kappaleiden singleistä mukana tulleista b-raidoista.

## Kappalelista
#  (EP:ltä Use Your Nose})
#  (EP:ltä Use Your Nose)
#  (EP:ltä Use Your Nose})
#  (EP:ltä Use Your Nose})
#  (EP:ltä Use Your Nose})
#  (EP:ltä Use Your Nose})
#  (?)
#  (EP:ltä Skauch})
#  (Alkuperäinen esittäjä Operation IVY})
#  (?)
#  (Alkuperäinen esittäjä Descendents)
#  (?)
#  (?)
#   (?)
#  (Singleltä Da Strike)
#  (Singleltä Da Strike)
#  (Alkuperäinen esittäjä The Police)
#  (Alkuperäinen esittäjä Dolly Parton, singleltä The Story of My Life)
#  (Singleltä The Story of My Life)
#  (Singleltä Move Your Car)
#  (Alkuperäinen esittäjä Desmond Dekker, singleiltä Lozin' Must ja Twenty Two)
#  (Singleiltä Lozin Must ja Twenty Two)

## Lähteet
ScrewAttack

**ScrewAttack** on vuonna 2006 avattu verkkosivusto, joka tuottaa videopelihin liittyvää viihdettä. Kotisivujensa lisäksi ScrewAttack esittää materiaaliaan GameTrailersissa. Sivusto on nimetty *[[Metroid (pelisarja)|Metroid]] *-sarjassa esiintyvän esineen mukaan. ScrewAttackin käyttäjiä kutsutaan nimellä "g1".

Suurin osa ScrewAttackin videoista tuotetaan Dallasissa sijaitsevassa pääkonttorissa. Omia ohjelmiaan tekevä eurooppalainen jaosto sijaitsee Lontoossa.

## Ohjelmisto
Aluksi ScrewAttack tuotti vain radio-ohjelman tyyliin toteutettua *SideScrollers*-podcastia, jossa käyttäjiä tiedotetaan muun muassa pelialan uutisista ja ScrewAttack-yhteisön viikoittaisista tapahtumista. Sittemmin ohjelmisto on laajentunut usealla nimikkeellä, joista suosituimpia on DVD:llekin julkaistu *[[The Angry Video Game Nerd]]*. Komediassa James D. Rolfen esittämä nörtti arvostelee retropelejä kiroillen ja alkoholia nauttien. Esimerkkejä muista ohjelmista ovat *Video Game Vault* -pelikatsaukset, 1980- ja 1990-lukujen televisio-ohjelmia parodisoiva *The New Adventures of Captain S* sekä *ScrewAttack Top Ten*, jossa esitellään 10 johonkin määritelmään parhaiten sopivaa videopeliä. Ohjelmistosta poistuneita sarjoja ovat *RetroRemix*, *GameJew*, *Awesome Video Games* ja yksiosaiseksi jäänyt *Bebop and Steve*.

*Video Game Vault*, *ScrewAttack Top Ten* ja *The Angry Video Game Nerd* -ohjelmia alettiin esittää GameTrailersissä helmikuusta 2007 lähtien. Sivustojen välisen yhteistyön uskottiin vahvistavan GameTrailersin asemaa Internetin johtavana pelivideolähteenä.

## Lähteet

## Aiheesta muualla
* ScrewAttack.com 
* ScrewAttackin profiili GameTrailersissa
Ankkuri (sanomalehti)

**Kaupunkilehti PK & Ankkuri** on Kymenlaaksossa kerran viikossa ilmestyvä ilmaisjakelulehti. Lehti jaetaan kotitalouksiin Kotkassa, Haminassa, Pyhtäällä ja Kouvolassa. *PK & Ankkurin* jakelulevikki on n. 70 000 kappaletta (suurnumerot n. 85 000 kpl) ja se on Uutismedian liiton jäsen.

## Lähteet

## Aiheesta muualla
* Kaupunkilehti PK & Ankkurin kotisivu
Dion Fortune

**Dion Fortune** (oikea nimi **Violet Mary Firth**, 6. joulukuuta 1890 Llandudno, Wales – 6. tammikuuta 1946) oli brittiläinen okkultisti ja kirjailija. Hän kirjoitti useita salatieteitä käsitteleviä kaunokirjallisia teoksia.

Ensimmäisen maailmansodan jälkeen Violet Firth liittyi vapaamuurari Theodore Moriartyn vetämään pieneen piiriin. Hän otti itselleen perheensä tunnuslauseen mukaan nimen Deus Non Fortuna, lyhennettynä Dion Fortune. Myöhemmin Firth kirjoitti näiden aikojen innoittamana novelleja. Ne julkaistiin aluksi aikakauslehdessä ja koottiin myöhemmin kirjaksi *Tohtori Tavernerin salaisuudet* vuonna 1926. 

## Lähteet

## Aiheesta muualla
* Tohtori Tavernin salaisuudet. (PDF)
Ari Korhonen

**Ari Korhonen** (s. 28. huhtikuuta 1972 Kuopio) on Sosialidemokraattisen Puolueen puoluesihteerinä (2008–2010) toiminut poliitikko ja Raision kaupunginjohtaja vuosina 2010–2020. Hän toimi 2006–2008 SDP:n Varsinais-Suomen piirin puheenjohtajana ja Turun SDP:n kunnallisjärjestön toiminnanjohtajana 2003–2005. Korhonen on naimisissa ja hänellä on kolme lasta. 

Ari Korhonen valittiin Turun kaupunginvaltuustoon vuoden 2008 kunnallisvaaleissa. Vuonna 2010 hänet valittiin Turun kaupungin vs. apulaiskaupunginjohtajaksi. Syyskuussa 2010, eli pian Turun vs. apulaiskaupunginjohtajaksi valintansa jälkeen, Korhonen lähti mukaan Raision kaupunginjohtajakisaan. Raision kaupunginvaltuusto valitsi hänet kaupunginjohtajaksi 25. lokakuuta 2010.

Korhonen hävisi 2017 Kotkan kaupunginjohtajan virkavaalin Esa Sirviölle toisella kierroksella lukemin 24–27. 

Raision kaupunginhallitus ja Korhonen sopivat yhdessä tämän irtisanoutumisesta Raision kaupunginjohtajan tehtävästä kesäkuussa 2020. Kuntaliitto ilmoitti 24.6.2020, että Korhonen aloittaa sen palveluksessa kuntien varautumisen ja turvallisuuden asiantuntijana elokuun puolivälissä 2020.

Korhonen valittiin Raision kaupunginvaltuustoon kuntavaaleissa 2021. Aluevaaleissa 2022 Korhonen valittiin Varsinais-Suomen hyvinvointialueen aluevaltuustoon, jossa hän toimi puheenjohtajana ensimmäisen toimintavuoden. Alue- ja kuntavaaleissa 2025 Korhonen valittiin jatkokaudelle Raision kaupunginvaltuustoon äänikuninkaana ja myös uudelleen Varsinais-Suomen hyvinvointialueen aluevaltuustoon. Korhonen toimii tällä hetkellä Raision kaupunginvaltuuston puheenjohtajana ja aluevaltuuston varapuheenjohtajana. Korhonen on ollut ehdolla myös kevään 2023 eduskuntavaaleissa.

Koulutukseltaan Korhonen on filosofian maisteri. Hän on valmistunut Turun yliopistosta pääaineenaan kemia.

## Lähteet
Lindsay Camp

**Lindsay Camp ** (s. 1957) on brittiläinen lasten- ja nuortenkirjailija. Hän on kirjoittanut muun muassa lapsen intoa oppia uutta käsittelevän tieteisseikkailun *Miksi? Miksi?* (1998).

## Suomennetut teokset
Campilta on suomennettu neljä kuvakirjaa.

* *Tuomas ja Kummituinen* (1995)
* *Rantakahvila* (1998)
* *Miksi? Miksi?* (1998)
* *Maailman suurin sänky* (Kustannus-Mäkelä, 1999)

## Lähteet
Gothic Kabbalah

__NOTOC__
**Gothic Kabbalah** on Therionin kolmastoista albumi, joka julkaistiin 12. tammikuuta 2007.

## Kappaleet

;CD 1
#
#
#
#
#
#
#
#

;CD 2
#
#
#
#
#
#
#

## Kokoonpano

;Yhtye
* Christofer Johnsson – kitara, koskettimet, ohjelmointi
* Kristian Niemann – soolo- ja rytmikitarat, koskettimet
* Johann Niemann – basso, kitara, akustinen kitara
* Petter Karlsson – rummut, kitara, koskettimet, laulu, lyömäsoittimet

;Tuotanto
* Stefan Glaumann – miksaaja
* George Marino – masteroija

;Vierailevat muusikot
* Jonas Samuelsson-Nerbe – tenori
* Karin Fjellander – kuorolaulusopraano
* Anna Nyhlin: – sopraanolaulu (kappaleet "The Falling Stone" ja "Path to Arcady")
* Ken Hensley – Hammond-urut
* Joakim Svalberg – Hammond-urut
* Rolf Pilotti – soolohuilu (kappaleet "Gothic Kabbalah" ja "Trul")
* Stefan Glaumann – tamburiini

## Arvostelut
* AllMusic: 
* Imperiumi.net: 
* Rumba: *positiivinen*
* Soundi: 

## Lähteet

## Aiheesta muualla
* 
*
Sivanandajooga

**Sivanandajooga** on klassinen hathajoogan muoto. Sivanandajooga on dynaamisempi kuin hathajooga, mutta ei niin fyysinen kuin astangajooga.

Sivanandajoogan kehitti Swami Vishnu Devananda, joka nimesi joogamuodon gurunsa Swami Sivanandan Saraswatin mukaan.

## Sivanandajoogatunti
Sivanandatuntiin kuuluu alkurentoutuminen, hengitysharjoitukset, aurinkotervehdys ja 12 vahvistavan ja notkistavan joogaliikkeen sarja välirentoutuksineen. Yksi tunnetuimmista sivananda joogasarjoista on aurinkotervehdys ja lootusasento. Lootusasento on erityisen sopiva meditointiin. Asentojen välillä rentoudutaan ja tunnin päättää pitempi, kokonaisvaltainen loppurentoutus.

Sivanandajoogan harjoitukset (asanat) on suunniteltu tehtäväksi aina tietyssä järjestyksessä, jolloin ne vaikuttavat järjestelmällisesti koko kehoon: selkärankaan, niveliin ja nivelsiteisiin, lihaksiin, verenkiertoon ja myös ruoansulatukseen, hermostoon sekä rauhasiin. Jokainen asento joko vahvistaa edeltävää tai on sen vastaliike.

## Hengitys ja rentoutusharjoitukset
Hengitysharjoitukset ovat sivanandajoogan kannattajien mukaan tärkeitä, koska he katsovat että suurin osa ihmisistä käyttää hengittämiseen vain pientä osaa keuhkojensa hengityskapasiteetista. Harjoittelemalla pyritään oppimaan parempi hengitystekniikka, jota käytetään myös normaalielämässä, ei vain joogan aikana. Rentoutumisharjoitusten tarkoituksena on harjoittajien mukaan rentoutuminen fyysisesti, psyykkisesti ja henkisesti. Myös "oikeanlainen" ruoka, lähinnä kasvisruoka, on osa sivananda joogan ajattelumaailmaa.

Sivanandajoogassa keho ymmärretään sielun työvälineeksi. Siksi joogaharjoitusten katsotaan kehittävän myös harjoittajansa henkisiä kykyjä.

## Lähteet
http://www.sivananda.org/   Sivananda Yoga Vedanta Centers

http://www.sivananda.com/   Sivananda

http://www.wasayogacenter.fi/   Wasa Yogacenter
Seth Enslow

**Seth Enslow** (s. 1975 Massena, Yhdysvallat) on yhdysvaltalainen stunt-esiintyjä, joka tunnetaan etenkin moottoripyörähypyistään. Hän kuuluu Crusty Demons -moottoripyöräseuraan. Vuonna 2007 julkaistussa Crusty Demons -videopelissä Enslowta oli mahdollista ohjata.

Jarno Leppälä on kertonut yhdeksi idoleikseen Enslowin.

## Aiheesta muualla
*Enslowin kotisivu
Melkein vieraissa – Nimemme on Dingo

__NOTOC__
**Melkein vieraissa – Nimemme on Dingo** on 29. lokakuuta 2008 julkaistu Dingo-tribuuttialbumi. Albumilla tunnettuja Dingon kappaleita esittää joukko suomalaisia artisteja.

Kokoelman ensimmäisenä singlenä julkaistiin Scandinavian Music Groupin versio kappaleesta ”Levoton tuhkimo”. Toinen single on Negativen ”Sinä ja minä”. Molemmat kappaleet ovat kuunneltavissa levy-yhtiö Elements Musicin sivuilla.

Albumi nousi Suomen virallisen listan sijalle 8. Levyä on myyty 13 735 kappaletta.

## Kappaleet

## Arvostelut
* Metropoli.net: 
* V2.fi: 

## Lähteet
* ElementsMusic
* Fono

### Viitteet

## Aiheesta muualla
* Melkein vieraissa – Nimemme on Dingo Discogsissa
Bertil Cleve

**Bertil Cleve** (1907–1941) oli ruotsalainen lasten- ja nuortenkirjailija.

## Suomennetut teokset
* *Vesitaso Albatross*, Otava, 1937 Sarja: Seikkailujen maailma; 4 
* *Teuira: Etelämeren poika*, suom. Salme Sadeniemi. Otava, 1937 Sarja: Seikkailujen maailma; 8 
* *Leijonaveljekset: seikkailuromaani 1870-luvun villistä lännestä*, Otava, 1940 Sarja: Seikkailujen maailma; 17
* *Punaisen joen intiaanitkertomus Pohjois-Amerikasta 1860-luvulta*, Otava, 1940 Sarja: Seikkailujen maailma; 18  
* *Hopeahaukka: seikkailuja Kansasin intiaanien parissa*, suom. Sorella Soveri. Otava, 1941 Sarja: Seikkailujen maailma; 19 
* *Marsin matka*, Otava, 1943 Sarja: Seikkailujen maailma; 23 
* *Lentävät reportterit*, suom. J. V. Ilkka. Satakunnan kirjateollisuus, 1951 

## Lähteet
Max Simon

**Max Simon** (6. tammikuuta 1899 Breslau, Saksa – 1. helmikuuta 1961 Dortmund, Länsi-Saksa) oli saksalainen SS-kenraali. Hänen korkein arvonsa oli SS-Gruppenführer ja hän toimi   eri tehtävissä SS-Totenkopfverbändessa. Toisen maailmansodan aikana hän johti keskitysleirivartijoista koottua SS-divisioona Totenkopfia. 

Ensimmäisen maailmansodan aikana Simon palveli Grosser Kürfust -ratsuväkirykmentissä. Sodan jälkeen 1919 hän oli sleesialaisen Freikorpsin jäsen. Hän toimi armeijassa vääpelinä kunnes hänet erotettiin 1929. 

Simon liittyi SS-joukkoihin pian kansallissosialistisen puolueen valtaannousun jälkeen toukokuussa 1933. Hän toimi aluksi keskitysleirien tarkastajana ja vuonna 1934 Sachsenhausenin keskitysleirin vartioyksikön päällikkönä. Vuonna 1937 hänet ylennettiin I./SS- Totenkopf-rykmentti Oberbayernin komentajaksi. Saksan hyökättyä Puolaan syyskuussa 1939 Simon johti yksikköään, joka seurasi armeijan joukkoja murhaten juutalaisia, poliittisia johtajia, Puolan armeijan karkureita, pappeja ja intellektuelleja.

SS-divisioona Totenkopf perustettiin pian Puolan valtaamisen jälkeen lokakuussa 1939. Simon tuli sen ensimmäisen jalkaväkirykmentin komentajaksi. Divisioona osallistui Belgian ja Ranskan valtaamiseen touko–kesäkuussa 1940. Simon haavoittui pian operaatio Barbarossan alkamisen jälkeen Venäjällä heinäkuussa 1941. 

Kesäkuussa 1942 Simon sai koko Totenkopf-divisioonan komentajuuden. Lokakuussa 1943 hän siirtyi komentamaan 16. SS-divisioona Reichsführer SS:a Italiaan ja myöhemmin Unkariin. Marraskuussa 1943 neuvostoliittolainen sotaoikeusistuin tuomitsi hänet kuolemaan *[[in absentia]]* vastuullisena Harkovan seudulla suoritetusta yli 10&nbsp;000 siviilin murhasta saman vuoden kesän aikana.

Vuotta myöhemmin lokakuussa 1944 Simon sai komentoonsa XIII SS-armeijakunnan, joka toimi lähinnä länsirintamalla. Simon toimi tässä tehtävässä sodan loppuun asti. Hänet vangittiin Schwendtissa, Tirolissa 6. toukokuuta 1945.

Sodan jälkeen britit asettivat hänet syytteeseen osallisuudesta Marzabottassa Italiassa suoritetuista siviilien joukkomurhista, joita oli tehty kostotoimina partisaanitoiminnasta. Simon tuomittiin kuolemaan, mutta tuomio muutettiin vankeusrangaistukseksi. Hänet vapautettiin vankilasta 1954. 

Uusi saksalainen oikeudenkäynti seurasi lokakuussa 1955. Simonia syytettiin kolmen siviilin hirttämisestä. Teko oli suoritettu aivan sodan lopulla, kun siviilit olivat yrittäneet riisua Hitler-Jugendin lapsia aseista ja estää näitä osallistumasta taisteluun Yhdysvaltojen joukkoja vastaan. Syyte hylättiin kahdesti, koska oikeus katsoi Simonin seuranneen tuolloisen lain mukaan annettua käskyä. Hän kuitenkin kuoli ennen kolmatta oikeudenkäyntiä. 

## Lähteet
Live Gothic

__NOTOC__
**Live Gothic** on Therionin livealbumi, joka julkaistiin 25. heinäkuuta 2008. Kappaleet on nauhoitettu 14. helmikuuta 2007 Varsovan Stodota Clubissa.

## Kappaleet

;CD 1
# 
# 
# 
# 
# 
# 
# 
# 
# 
# 
# 
# 
# 
# 

;CD 2
# 
# 
# 
# 
# 
# 
# 
# 

## Kokoonpano

;Yhtye
* Christofer Johnsson – kitara
* Petter Karlsson – rummut
* Johan Niemann – bassokitara
* Kristian Niemann – kitara

;Vierailevat muusikot
* Katarina Lilja – laulu
* Mats Levén – laulu
* Lori Lewis – laulu
* Snowy Shaw – laulu

;Tuotanto
* Richard Peach – äänittäjä
* Petter Karlsson – miksaaja
* Thomas Ewerhard – grafiikka
* Cristel Brouwer – valokuvat

## Arvostelut
* Imperiumi.net: 8+/10

## Lähteet

## Aiheesta muualla
* 
*
Seiichi Itō

**Seiichi Itō** (, *Itō Seiichi*, 26. heinäkuuta 1890 – 7. toukokuuta 1945) oli japanilainen vara-amiraali ja keisarillisen Japanin laivaston viimeisen sotatoimen operaatio Ten-Gōn päällikkö toisessa maailmansodassa.

## Elämä
### Lapsuus ja nuoruus
Seiichi Itō syntyi Takadassa Fukuokan prefektuurissa Japanissa vuonna 1890. Hän valmistui keisarillisen Japanin laivastoakatemiasta Etajimassa vuonna 1911. Itō aloitti uransa keisarillisen Japanin laivaston palveluksessa panssariristeilijä *[[Aso]]lla* (entinen Venäjän keisarikunnan laivaston *Bayan*) ja taistelulaiva *[[Aki (1907)|Akilla]]*.

### Ura laivastossa
Vuonna 1914 Itōsta tehtiin aliluutnantti ja vuonna 1917 hänet ylennettiin luutnantiksi. Vuonna 1927 hän osallistui Japanin laivaston vierailulle Yhdysvalloissa ja ylennettiin komentajaksi. Joulukuussa 1931 Itōsta tuli kapteeni ja hänet komennettiin laivastotukikohtaan Japanin miehittämässä Mantšukuon nukkevaltiossa.

Marraskuussa 1933 Itō komennettiin pois Mantšukuosta ja hänestä tehtiin Kuma-luokan risteilijä *[[Kiso (1920)|Kison]]* kapteeni. Vuonna 1935 hän siirtyi Mogami-luokan risteilijä *[[Mogami (1934)|Mogamille]]*. Toukokuussa 1936 Itō siirtyi Takao-luokan risteilijä *[[Atago (1930)|Atagolle]]* ja saman vuoden joulukuussa Kongō-luokan taistelulaiva *[[Haruna (1913)|Harunalle]]*.

Marraskuussa 1938 Itō ylennettiin kontra-amiraaliksi ja nimitettiin Japanin 2. laivaston päälliköksi. Syyskuussa 1941 Itōsta siirtyi Japanin laivaston pääesikuntaan. Saman vuoden lokakuussa hänet ylennettiin vara-amiraaliksi.

### Toinen maailmansota
Japanin ja Yhdysvaltain välillä käyty Tyynenmeren sota alkoi 7. joulukuuta 1941 tehdystä hyökkäyksestä Pearl Harboriin. Toisessa maailmansodassa Itō työskenteli laivaston pääesikunnan päämajassa, kunnes hänet määrättiin joulukuussa 1944 Seton sisämerelle, jossa hän otti 2. laivaston komennon.

Talveen 1945 mennessä keisarillisen Japanin laivasto oli jo hävinnyt sodan Tyynenmeren hallinnasta. Japanilaiset laativat suunnitelman, jossa laivaston lippulaiva, Yamato-luokan taistelulaiva *[[Yamato (taistelulaiva)|Yamato]]*, lähtisi Okinawalle ja aloittaisi saarelle maihinnousun tehneiden yhdysvaltalaisten pommituksen, kunnes laiva olisi upotettu. Pääesikunnan ehdotuksesta *Yamaton* päälliköksi nimitettiin vara-amiraali Itō, ja 6. toukokuuta 1945 *Yamato* lähti Tokuyaman satamasta määränpäänään Okinawa.

Aamupäivällä 7. toukokuuta yhdysvaltalaiset sukellusveneet havaitsivat *Yamaton*, ja Task Force 58 lähetti lentokoneensa upottamaan taistelulaivan. Kahden tunnin mittaisen taistelun jälkeen raskaita vaurioita kokenut *Yamato* alkoi upota, ja Itō antoi kaikille miehistön jäsenille käskyn hylätä laiva. Itō oli päättänyt upota *Yamaton* kanssa ja jäi laivan komentosillalle, mutta ammusvarastoihin levinneen tulipalon seurauksena laiva räjähti ennen kuin se olisi voinut vajota veden alle. Operaatio Ten-Gōn tavoite epäonnistui, mutta Japanissa Itōlle annettiin postuumisti amiraalin arvonimi.
Antiikkia, antiikkia

**Antiikkia, antiikkia** on ITV Studios Finlandin tuottama ja Yle TV1:llä esitettävä televisio-ohjelma, jossa asiantuntijat arvioivat eri paikkakunnilla ihmisten antiikkiesineiden rahallista arvoa. Ohjelma perustuu vuodesta 1979 tehtyyn brittiläiseen *[[Antiques Roadshow]]* -ohjelmaan, jonka formaatti on kopioitu lukuisiin maihin. Ruotsissa vastaavan ohjelman nimi on *[[Antikrundan]]*.

Ohjelmassa Tuija Peltomaa, Johanna Lindfors ja Oliver Backman arvioivat antiikkiesineiden arvoja. Ohjelmassa antiikkiammattilaisia on edustanut mm. Wenzel Hagelstam. Lisäksi arviointeja ovat tehneet myös Kari Toivonen sekä Ulla Lehtinen ja Hans Tritzschler. Antiikkiohjelman ensiesitys tapahtui kesällä 1997. Parhaimmillaan ohjelma on kerännyt yli 700&nbsp;000 katsojaa. Vuonna 2014 ohjelmaa on esitetty 17 tuotantokauden verran.

## Lähteet
Rockstar Games Presents Table Tennis

**Rockstar Games Presents Table Tennis** on Rockstar Gamesin kehittämä ja julkaisema urheilupeli, joka on julkaistu vuonna 2006 Xbox 360:lle ja seuraavana vuonna Wiille. 

Pelin aiheena on pöytätennis.

## Kehitys

*Rockstar Games Presents Table Tennisin* kehitys alkoi vuonna 2005 ennen Xbox 360:n julkaisua. Pelin kehityksestä vastannut Rockstar San Diego -studio huomasi, että konsolin laitteisto mahdollisti heille pelien nopeamman kehityksen edeltävään sukupolveen verrattuna. Rockstarin johtaja Sam Houserin mielestä Rockstar San Diego oli sopiva kehittäjä pelille, koska studio oli osoittanut taitojaan kehittyneiden pelimoottorien kehityksessä erityisesti konsolisukupolven alkuvaiheessa, ja mainitsi *[[Midnight Club: Street Racing]]in* ja *[[Smuggler's Run]]in* (molemmat vuodelta 2000), jotka olivat Playstation 2:n julkaisupelejä. Vaikka Houser sanoi pelin fysiikanmallinnuksen olevan mahdollista myös vanhemmilla konsoleilla, studio odotti mahdollisuutta kehittää peliä Xbox 360:lle, koska se mahdollisti "erilaisen tason tuotannossa ja teknologiassa". Pelin ideaa kehitellessään studiota kiehtoi tietyn laitteiston koko tehon keskittäminen yhteen toimintaan. Peli on ensimmäinen Rockstarin peli, joka käyttää sen kehittämää Rockstar Advanced Game Engine (RAGE) -pelimoottoria. 

Verkko-ohjelmoija John Gierach piti pelin verkkomoninpelin kehitystä haastavana, johtuen kehitystiimin tavoittelemasta realismin tasosta. Pelin vaatima nopeus ja tarkkuus olivat myös haaste tiimille, koska ottelut olivat nopeita. Keskustellessaan mahdollisuudesta kääntää peli Wiille, kehitystiimi suostui siihen lähes välittömästi, koska heidän mielestään konsoli sopi pelille täydellisesti. Wii-versiota kehittäessään tiimi pohti erityisesti sitä, miten se voisi palvella kaikkia pelaajatyyppejä ja mahdollistaa näin erilaiset ohjaustavat.

Rockstar Games julkisti pelin 3. maaliskuuta 2006. Toimittajat huomasivat julkistuksen herättäneen pelialalla yllättyneitä reaktioita, jotka johtuivat pelin merkittävästä erilaisuudesta verrattuna Rockstarin maineeseen vaikuttaneisiin aiempiin aikuisille tarkoitettuihin peleihin. Peli julkaistiin Xbox 360:lle Pohjois-Amerikassa toukokuun 23. päivänä ja PAL-alueella toukokuun 26. päivänä. 18. heinäkuuta Rockstar ilmoitti pelin käännettävän Wiille ja sen kerrottiin hyödyntävän konsolin liikkeentunnistavaa Wii Remote -peliohjainta. Wii-versio julkaistiin Pohjois-Amerikassa lokakuun 17. päivänä 2007 ja PAL-alueella lokakuun 19. päivänä 2007.

## Vastaanotto
Peli on saanut GameSpotin arvostelussa arvosanaksi 8.5/10.

## Lähteet

## Aiheesta muualla
* 
*http://www.rockstargames.com/tabletennis/
Beverley Owen

**Beverley Owen**, oik. **Ogg** (13. toukokuuta 1937 – 21. helmikuuta 2019) oli yhdysvaltalainen näyttelijä. Suuri yleisö muistaa hänet parhaiten Marilyn Munsterin roolista 1960-luvun televisiosarjassa *[[Me hirviöt (televisiosarja)|Me hirviöt]]*. Jätettyään roolin hän sai seuraajakseen Pat Priestin.

Vielä 1970-luvun alussa Owen esiintyi *Another World* -sarjassa. Sittemmin hän omistautui lähinnä uralleen teatterissa. 

Owen oli vuosina 1964–1974 naimisissa televisio-ohjaaja, -tuottaja ja -käsikirjoittaja Jon Stonen kanssa. Eroon päättyneestä avioliitosta syntyi kaksi lasta.

## Lähteet

## Aiheesta muualla
*
Ezio Pascutti

**Ezio Pascutti** (1. kesäkuuta 1937 – 4. tammikuuta 2017 Bologna) oli italialainen jalkapalloilija. Hän pelasi pitkään Bologna Football Club 1909:ssä. Hän kuului myös maajoukkueeseen, jossa hän osallistui maailmanmestaruuskilpailuihin 1962 ja 1966.

## Lähteet
Ali Boulala

**Ali Boulala** (s. 28. tammikuuta 1979 Tukholma, Ruotsi) on ammattilaiskeittari, joka esiintyy lukuisissa rullalautailuelokuvissa, mm. *[[Flip Sorry]]* -elokuvassa. Hänen äitinsä on suomalainen ja isänsä algerialainen. Hänet tunnetaan muun muassa 25 rappusen olliestaan. 10. maaliskuuta 2007 hän joutui Shane Crossin kanssa moottoripyöräonnettomuuteen, josta seurasi Shane Crossin kuolema. Boulala oli moottoripyörän ohjassa, muttei kuollut. Hänelle tuli kuitenkin vakavia vammoja kalloonsa ja hän joutui tilapäiseen koomaan. Molemmat olivat humalassa onnettomuuden sattuessa. Boulala ei olisi halunnut ottaa Shanea moottoripyörän kyytiin, mutta Shane sai hänet suostuteltua. Boulala tuomittiin neljäksi vuodeksi vankilaan, joista kaksi ehdotonta vankeutta.

Boulala on esiintynyt myös Skate-videopelisarjan ensimmäisessä osassa.
Bill Rebane

**Bill Rebane** (s. 8. helmikuuta 1937) on elokuvaohjaaja. Hän syntyi Riiassa, Latviassa, ja opiskeli viisitoistavuotiaaksi Saksassa. Sieltä hän lähti Yhdysvaltoihin, jossa hän on sittemmin luonut uransa.

Rebanen ensimmäinen ohjaustyö oli *Monster A Go-Go* (1965).

Rebane oli vuonna 2002 American Reform Partyn ehdokkaana Wisconsinin kuvernööriksi.

## Lähteet

## Aiheesta muualla
*
Mark Kelly

**Mark Edward Kelly** ( Orange, New Jersey) on yhdysvaltalainen avaruuslentäjä ja demokraattipoliitikko, joka on toiminut vuodesta 2020 lähtien toisena Arizonan senaattoreista. Kaksosveljensä Scott J. Kellyn kanssa he ovat ensimmäiset avaruudessa käyneet kaksoset tai ylipäänsä sisarukset. Kellyn ensimmäinen avaruuslento oli avaruussukkula Endeavourin lento STS-108 5.–17. joulukuuta 2001 ja toinen Discoveryn STS-121 4.–17. heinäkuuta 2006. Kolmannella lennolla 30. toukokuuta – 17. kesäkuuta 2008 Kelly toimi Discoveryn lennon STS-124 komentajana. Neljännellä sukkulalennolla STS-134 hän toimi Endeavourin komentajana. STS-134:n laukaisu viivästyi toistuvasti. Laukaisu toteutui 16. toukokuuta 2011.

Kelly on naimisissa Arizonaa Yhdysvaltain edustajainhuoneessa edustaneen Gabrielle Giffordsin kanssa. Kellyllä on kaksi lasta aikaisemmasta avioliitosta. Demokraattien kolmannen kauden edustaja Giffordsia ammuttiin 8. tammikuuta 2011 Tucsonissa vaalitilaisuudessa. Kellyn osallistuminen STS-134-lentoon oli epävarmaa Giffordsin Tucsonin ampumistapauksen jälkeen. Aluksi Kelly päätti keskeyttää sukkulalentoon valmistavat harjoitukset. Gabrielle Giffordsin odotettua nopeamman paranemisen seurauksena Kelly kuitenkin palasi takaisin STS-134:n komentajaksi. 

Kelly aloitti Yhdysvaltain senaatissa 2. joulukuuta 2020.

## Lentohistoria

|}

## Lähteet

## Aiheesta muualla

* Elämäkerta NASAn sivulla 
* Spacefacts.de:n elämäkerta 
* Sukkulalentoa STS-134 edeltävä haastattelu  (24.3.2011)
* Sukkulalentoa STS-124 edeltävä haastattelu  (29.4.2008)
* Scott ja Mark Kellyn videohaastattelu 8.9.2010
Putkisuukalat

**Putkisuukalat** (Syngnathiformes) on viuhkaeväisten kalojen lahko. Siihen luokitellaan kymmenen heimoa, muun muassa merineulat, johon puolestaan kuuluu merihevosten suku. Putkisuukaloilla ei ole lainkaan hampaita vaan putkimainen suu, jolla ne imaisevat ravintoa. 

Putkisuukaloja on pidetty piikkikalojen lähisukulaisina, ja usein ne onkin sisällytetty alalahkona Syngnathoidei piikkikalojen lahkoon Gasterosteiformes. Luokitus on kuitenkin kiistanalainen.

Suomessa esiintyviä putkisuukaloja ovat särmäneula ja siloneula.

## Lähteet
Hippokrates Khioslainen

**Hippokrates Khioslainen** (, ; n. 470 – n. 410 eaa.) oli antiikin kreikkalainen matemaatikko. Tarinan mukaan Hippokrates oli kauppias, joka ryöstettiin matkalla Ateenaan. Aristoteleen version mukaan häneltä huijattiin rahat matkalla Byzantioniin. Rahansa menettäneenä hän alkoi tutkia geometriaa.

Proklos kirjoitti Hippokrateen kirjoittaneen *Geometrian alkeet* yli sata vuotta ennen Eukleideen *[[Alkeet|Alkeita]]*. Hippokrateen teos on kuitenkin hävinnyt (todellisuudessa yhtään matemaattista tekstiä ajalta 400 eaa. ei ole säilynyt). Lyhyt Hippokratesta koskeva käsikirjoitus, jonka Simplikios väittää 500-luvulla jaa. kopioineensa, on säilynyt. Se kuvaa kuunsirppien neliöimistä koskevaa työtä. Matematiikassa Hippokrates muistetaankin kuunsirppien neliöijänä ja Eudoksoksen ekshaustiomenetelmän tapaisen menetelmän kehittäjänä.

## Kuunsirpin neliöinti ja käyräviivaiset kuviot

Kun piirretään puoliympyrälle OA tasakylkinen kolmio ABC ja kyljille AB ja BC puoliympyrät, niin puoliympyrän OA kehä ja pienten puoliympyröiden kehä rajaa kuunsirpin muotoiset alueet, jotka tunnetaan nimellä Hippokrateen puolikuut. Niiden yhteenlaskettu ala on yhtä suuri kuin kolmion ABC ala. Koska kolmion voi neliöidä, voidaan myös nämä kuunsirpit.  Hippokrates todisti tämän. Hän yritti löytää myös muita neliöitäviä kuunsirppejä toiveenaan ympyrän neliöiminen. Paljon myöhemmin tehtävän suorittaminen harpin ja viivaimen avulla on kuitenkin todistettu mahdottomaksi.

Hippokrateen teoreema näyttää olevan kreikkalaisen maailman ensimmäinen käyräviivaisten kuvioiden mitattavia ominaisuuksia koskeva täsmällinen väite. Oletetaan, että suuri osa Eukleideen kirjojen III ja IV sisällöstä perustuisi Hippokrateen töihin.  Hän on myös voinut tuoda epäsuoran todistuksen matematiikkaan, jos hän todisti ympyrän aloja koskevan teoreemansa.  Sen mukaan ympyrän alojen suhde oli niiden halkaisijoiden neliöiden suhde tai sitten ei. Johtamalla jälkimmäisestä ristiriita todistetaan edellinen.

## Lähteet
* 

### Viitteet

## Kirjallisuutta
*
Charlie Mariano

**Charlie Mariano** (12. marraskuuta 1923 – 16. kesäkuuta 2009) oli yhdysvaltalainen alttosaksofonisti. Hän syntyi Bostonissa ja opiskeli Berklee College of Musicissa. 

Mariano oli vuosina 1959–1967 naimisissa jazzpianisti Toshiko Akiyoshin kanssa. Akiyoshin ohella hän työskenteli muiden muassa Charles Mingusin ja Stan Kentonin kanssa. 

Näyttelijä-muusikko Monday Michiru on Marianon tytär. 

## Lähteet
Jean Theslöf

**Aleksander Johannes (Jean) Theslöf** (25. huhtikuuta 1884 Oulu – 30. maaliskuuta 1966) oli suomalainen 1920-luvun puolivälissä pysyvästi Yhdysvaltoihin muuttanut laulaja ja kilpa-ampuja.

Theslöfin vanhemmat olivat sotakomissaari, kuvernementinsihteeri Alexander Theslöf ja Lydia Malmberg. Hän pääsi ylioppilaaksi Ruotsalaisesta normaalilyseosta 1902. Muutettuaan 1925 Yhdysvaltoihin Theslöf piti New Yorkissa omaa lauluoppilaitosta. Hän asui myöhemmin Miamissa Floridassa. Theslöf oli naimisissa vuodesta 1914 Elisabeth Winterin kanssa ja toisen kerran naimisissa vuodesta 1929 New Yorkin Metropolitanin oopperalaulaja Grace Divinen kanssa.

Ampujana Theslöf osallistui vuoden 1924 Pariisin kesäkisoihin. Hän kilpaili neljässä lajissa, joista pienoiskiväärin pystykilpailussa sijoittui neljänneksi. 

Theslöf levytti kaikkiaan vajaa 60 laulua. Näistä osa ilmestyi salanimellä **Muhoksen Janne**. Baritoni Theslöf konsertoi Suomen lisäksi muualla Euroopassa ja Yhdysvalloissa muun muassa New Yorkin Manhattan-oopperassa.

## Lähteet

## Kirjallisuutta
* 

## Aiheesta muualla
* Muhoksen Jannen "Merimiesrakkautta" (1926) Raita-tietokannassa (mp3)
*Jallu Honkonen : Suomalainen muotokuvamaalari Amerikan muusikkojen ja miljoonamiesten suosiossa. Jean Theslöf, taiteilija, muusikko ja suururheilija, Helsingin Sanomat, 28.11.1937, nro 322, s. 16, Kansalliskirjaston digitaaliset aineistot
1UP.com

**1UP.com** on videopelejä käsittelevä verkkosivusto, joka avattiin vuonna 2003. Sivuston toiminnasta vastaa Ziff Davis Media. 1UP.com on osa 1UP Networkia, johon kuuluvat myös GameTab, FileFront, GameVideos, MyCheats sekä pelilehdet *[[Electronic Gaming Monthly]]* ja *[[Games for Windows: The Official Magazine]]*. Lehtien kotisivut ovat osa 1UP.comin sisältöä.

1UP.com julkaisee peliaiheisia uutisia, arvosteluita, ja haastatteluita. Myös osa alun perin Ziff Daviksen lehdissä ilmestyneistä artikkeleista lisätään sivuston sisältöön. 1UP.comin arvosteluissa käytettiin aiemmin asteikkoa 0–10, joka kuitenkin vaihtui kouluarvosanojen mukaiseen kirjainasteikkoon.

## Lähteet

## Aiheesta muualla
*1UP.com 
*''Electronic Gaming Monthlyn'' profiili 1UP.comissa  
*''Games for Windows: The Official Magazinen'' profiili 1UP.comissa
Toshiko Akiyoshi

**Toshiko Akiyoshi** (; s. 12. joulukuuta 1929) on japanilainen jazzpianisti, -sovittaja ja -säveltäjä. Hän on saanut lukuisia Grammy-ehdokkuuksia ja Yhdysvaltain (National Endowment for the Arts -kulttuuritukiviraston myöntämän NEA Jazz Master -arvonimen (2007).

Akiyoshi syntyi Mantšuriassa japanilaiseen perheeseen, joka palasi kotimaahansa vuonna 1946. Hän aloitti pianonsoiton seitsemänvuotiaana, soitti Japanissa paikallisten yhtyeiden kanssa. Oscar Petersonin rohkaisemana hän lähti Yhdysvaltoihin opiskelemaan vuosina 1956–1959 Bostonin Berklee College of Musicissa. Hän oli vuosina 1959–1967 naimisissa saksofonisti Charlie Marianon kanssa; Monday Michiru on parin tytär. 

Laajan diskografian julkaissut Akiyoshi on asunut pitkään Yhdysvalloissa. Erottuaan Marianosta hän solmi avioliiton muusikko Lew Tabackinin kanssa.

## Lähteet